L 2832 Euroopa Liidu Teataja 27.9.2014 MÄÄRUSED NÕUKOGU MÄÄRUS (EL) nr 1012/2014, 25. september 2014, millega kohandatakse määrust (EÜ) nr 1340/2008 teatavate terasetoodetega kauplemise kohta Euroopa Ühenduse ja Kasahstani Vabariigi vahel, et võtta arvesse Horvaatia ühinemist Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Horvaatia ühinemisakti, eriti selle artiklit 50, võttes arvesse Euroopa Komisjoni ettepanekut ning arvestades järgmist: (1) Horvaatia ühinemisakti artiklis 50 on sätestatud, et kui institutsioonide akte, mis on vastu võetud enne ühinemist, on vaja seoses ühinemisega kohandada ning kui neid vajalikke kohandusi ei ole ühinemisakti ega selle lisadega ette nähtud, võtab nõukogu vastu vajalikud õigusaktid, kui originaalakti ei võtnud vastu komisjon. (2) Nõukogu määrus (EÜ) nr 1340/2008 (!) võeti vastu enne Horvaatia ühinemist ning seda on ühinemise tõttu vaja kohandada ning sellist kohandamist ei ole ette nähtud Horvaatia ühinemislepingus ega selle lisades. (3) — Seetõttu on kohane määrusesse lisada kahetäheline lühend HR, millega määratletakse Horvaatiat sihtliikmesriigina ühtsustatud seerianumbris, mis märgitakse igal ekspordilitsentsil või samaväärsel dokumendil, ning lisatakse Horvaatia riikliku asutuse nimi ja kontaktandmed nende pädevate riiklike asutuste nimekirja, kes vastutavad määruse (EÜ) nr 1340/2008 rakendamise eest. (4) — Selleks et määruse (EÜ) nr 1340/2008 kohaselt toimuvat terasetoodetega kauplemist ei kahjustataks, on vaja käes- olevat määrust kohaldada tagasiulatuvalt. (5) — Seepärast tuleks määrust (EÜ) nr 1340/2008 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1340/2008 muudetakse järgmiselt. 1) Artikli 9 lõige 6 asendatakse järgmisega: »6. — Seerianumber koosneb järgmistest elementidest: — kaks tähte eksportiva riigi tähistamiseks järgmiselt: KZ = Kasahstani Vabariik; — kaks tähte sihtliikmesriigi tähistamiseks järgmiselt: BE = Belgia BG = Bulgaaria CZ = Tšehhi Vabariik DK = Taani DE = Saksamaa EE = Eesti IE = Iirimaa GR = Kreeka (?) Nõukogu 8. detsembri 2008. aasta määrus (EÜ) nr 1340/2008 teatavate terasetoodetega kauplemise kohta Euroopa Ühenduse ja Kasahstani Vabariigi vahel (ELTL 348, 24.12.2008, lk 1).